
Skandinaviens  Stjerne. 

Organ  for  de  sidste  Dages  Hellige. 


Sandheden,  Kundskaben,  Dyden  og  Troen  ere  forenede. 


6.  Aarg.  Nr.  20. 


Den  IS.  Juli  1867.        Priis:  6  Sk.  pr. 


JParley  J*.  M*ratts  Mord, 

een  af  de  tolc  Apostler  i  Jesu  Christi  Kirke  af  Sidste  Dages  Hellige. 
(Fra  „the  Millennial  Star.") 


Atter  er  en  Martyr  falden,  —  en  anden  trofast  Guds  Tjener 
har  beseglet  sit  rene,  himmelske  Vidnesbyrd  om  Mormons  Bogs 
Sandhed  med  sit  Blod.  Endskjøndt  det  var  vor  egen,  kjære,  kjødelige 
Broder,  græde  vi  alligevel  ikke.  Han  faldt  for  en  retfærdig  Sag 
—  han  faldt  i  de  uskyldigt  Lidendes  Forsvar,  idet  han  bestræbte 
sig  for  ved  sine  Breve  at  staae  en  hjælpeløs  Qvinde  med  sine 
smaae  Børn  bi  i  at  undgaae  hendes  vilde  Forfølgeres  Raseri.  Han 
var  fra  de  paalideligste  og  sikkreste  Kilder  bleven  gjort  bekjendt 
med  den  sørgelige  og  meest  hjerteskjærende  Beskrivelse  af  hendes 
Lidelser.  For  nogle  Aar  siden  var  den  stakkels  Qvinde  bleven 
kastet  ud  paa  San  Franciscos  Gader  i  en  mørk,  skrækkelig  Nat, 
huusvild  og  ubeskyttet,  af  et  ufølsomt,  grusomt  Uhyre  af  en  Mand. 
I  flere  Aar  er  hendes  Liv  bleven  truet  og  Mordstaalet  bleven 
svunget  over  hendes  Hoved,  og  for  at  sætte  Kronen  paa  Grusom- 
hedens Høidepunkt,  rev  han  Børnene  ud  af  deres  ømme  Moders 
Arme,  idet  han  stjal  dem  uden  hendes  Vidende,  og  indsmuglede 
dem  ombord  paa  eet  af  det  stille  Oceans  Dampskibe,  for  at  tilbage- 
lægge Tusinder  af  Mile  til  Vands  og  til  Lands,  uden  at  Nogen 
følte  Medlidenhed  med  dem  eller  drog  Omsorg  for  dem,  til  den 
fjerntliggende  Havn  New  Orleans.  Denne  umenneskelige,  djævelske 
Handling,  tilføiet  paa  hendes  Lidelsers  lange  Catalog,  gjorde,  at 
hun  besluttede  for  evigt  at  frasige  sig  Samqvem  med  En,  som 
hun  ikke  længere  kunde  betragte  som  Huusfader,  men  som  et 
tyrannisk,  ufølsomt,  umenneskeligt  Uhyre.  Den  endeliger;Skilsmisse 
fandt  Sted  for  omtrent  to  Aar  siden. 

Da  hun  erfarede,  at  hendes  Børn  vare  blevne  sendte  til 
hendes  Forældre  i  New  Orleans,  afseilede  hun,  venneløs  og  ube- 
skyttet, til  dette  Sted.  Hvor  stor  var  ikke  hendes  Overraskelse, 
da  hun  ved  sin  Ankomst  her  fandt  sine  Forældre  deelagtige  i  den 
sorte  Complot,  og  at  hun  ikke  frit  maatte  omgaaes  med  sine  egne 
Børn.  Da  hun  tilsidst  blev  træt  af  de  Forfølgelser,  hun  maatte 
gjennemgaae,  begav  hun  sig,  uden  at  blive  ledsaget  af  nogen  Be- 
kjendt,  paa  Veien  til  Utah  Territorium  —  en  Reise  paa  omtrent 
tre  tusinde  Mile  fra  New  Orleans.  Efter  utrolige  Gjenvordigheder 
naaede  hun  Store  Saltsø  Stad  i  Efteraaret  1855.  I  Efteraaret 
1856  vendte  hun  atter  tilbage  til  sine  Forældre  i  New  Orleans,  og 
i  Slutningen  af  forrige  Aar  lykkedes  det  hende  at  befrie  Børnene 
fra  deres  unaturlige  og  tyranniske  Fangenskab,  og  flygtede  med 
sin  egen  lille  Familie  til  Texas.  Men  det  djævelske  Uhyre  i  Ca- 
lifornien, som  hun  havde  været  skilt  fra  i  omtrent  to  Aar,  satte 
efter  hende,  og  efter  at  have  faaet  nogle  af  de  gamle  „Mormon" 
Forfølgere  til  at  forene  sig  med  ham  i  hans  blodtørstige  Fore- 
tagende, opdagede  han  tilsidst  Gjenstanden  for  sine  tidligere  Mis- 
handlinger og  rev  atter  hendes  elskelige,  smaa  Børn  ud  af  hendes 
Arme.  Sympathi  er  opvakt  til  hendes  Bedste  hos  Tusinder,  som 
ere-  blevne  bekjendte  med  denne  Dames  mageløse  Lidelser.  Iblandt 
disse  ere  vi  stolte  af  at  kunne  sige  var  den  store  Menneskeven  og 
godhjertede  Mand  Parley  P.  Pratt,  som,  da  han  lærte  de  virkelige 
Omstændigheder  ved  hendes  og  hendes  Børns  Undvigelse  at  kjende, 
søgte  at  advare  hende  ved  Breve,  sendte  med  Posten,  om  hendes 
gamle  Fjendes  Efterforskninger.  Medens  han  var  beskjæftiget  med 
denne  menneskekjærlige  Handling,  fik  dette  Uhyre  fra  Californien 
ved  Eed  en  Arrestbefaling  udstedt  imod  ham  og  flere  Andre,  for- 
medelst en  løgnagtig  Beskyldning  for  Tyveri.  De  bleve  forhørte 
for  de  Forenede  ibtaters  Befuldmægtigede  i  Van  Buren,  Arkansas, 
som  frikjendte  og  løslod  ham.  Morderen  ventede  da,  paa  en  feig 
Maade,  paa,  at  han  skulde  reise,  og  satte  omtrent  ti  Minutter 
senere  efter  ham,  i  Følge  med  to  andre  Mordere,  der  strax  fulgtes 
af  flere  —  Alle  tørstende  efter  uskyldigt  Blod.  Omtrent  tolv 
(engelske)  Mile  fra  Van  Buren,  paa  Veien,  der  fører  Nord  efter, 
naaede  de  deres  Offer,  affyrede  syv  Skud  paa  ham  og  stak  ham 
derefter  flere  Gange  i  venstre  Side;  eet  af  Stødene  trængte  ind  i 
Hjertet.     Efter  dette  levede  han  omtrent  to  og  en  halv  Time. 

Saaledes  faldt  Offeret  for  hans  skinhellige  Fjender,  men  de 
Lidendes  Ven. 

Følgende  Correspondence,  dateret  Cincinnati,  Ohio  den  20de 
Februar  1857,  udtagen  fra  en  Avis  i  New- York,  vil  give  de  nær- 
mere Enkeltheder  om 

„Moderen  og  Bernene"  Under  mit  sidste  Ophold  i  Cali- 
fornien blev  jeg  bekjendt  med  følgende  Række  af  bedrøvelige, 
hjerteskjærende  Omstændigheder,  der  udspringe  fra  Intolerence, 
som  desværre  endnu  charakteriserer  nogle  af  de  mere  almeen- 
yndede  Secter  i  denne  Tidsalder. 

En  vis  Familie  havde  emigreret    fra    Syden  for   nogle    Aar 

siden,  og  boede  dengang  i  San  Francisco.  Den  bestod  af  Mand, 
Kone  og  tre  Børn,  samt  et  ungt  Menneske,  der  var  en  Broder  at 
Konen  og  Kostgænger  i  Familien. 

De  vare  en  Green  af  en  gammel  og   noget   bekjendt    presby- 
teriansk  Familie,  som  endnu  boede    i   Nærheden  af  New  Orleans. 

Damen  var  et  dannet,  velopdraget  Fruentimmer,  hengiven 
til  Læsning  og  intellectuelle  Beskjæftigelser,  og  var  i  det  Hele 
taget  en  Qvinde  med  sund  Dømmekraft  og  et  uafhængigt  Sind. 

Som  det  almindeligt  er  Tilfælde  med  saadanne  Charakterer 
behøvede  hun  kun  at  undersøge  Mormonismen,  for  at  blive  fast 
overbeviist  om   dens  Sandheder. 

Hun  ønskede  derfor  at  annamme  den.  Da  hendes  Mand  og 
Broder  fik  dette  at  vide,  lagde  de  den  voldsomste  og  meest  tyran- 
niske Opposition  for  Dagen.  De  rasede,  fraadede,  forbandede, 
spottede,  larmede,  udskjeldte  hende  osv.,  men  Alt  forgjæves.  Hun 
var  fremdeles  af  samme  Mening,  og  ønskede  at  adlyde  Evangeliet. 

Manden  kjøbte  tilsidst  en  stor  Kaardestok,  med  hvilken  han 
en  Dag  traadte  ind  i  Værelset,  og  bleg  af  Raseri  trak  han  den  ud 
af  Skeden  i  sin  Kones  Nærværelse,  truede  hende  og  svang  det 
blottede  Staal  over  hendes  Hoved,  og  svoer  med  en  frygtelig  Eed, 
at  dette  Vaaben  var  ene  og  alene  kjøbt  for  hende  og  den,  der 
vovede  at  døbe  hende,  og  at  han  vilde  gjennembore  dem  begge 
paa  den  Dag,  hun  skulde  døbes. 

Hendes  Broder  svang  derefter  det  samme  Vaaben  over 
hende  paa  samme  vrede  Maade,  med  de  samme  Trudsler. 

Disse  og  mange  andre  Trudsler,  Forhaanelser  og  Skjelds- 
ord,  gjentagne  Gang  efter  Gang  af  baade  Manden  og  Broderen, 
tjente  til  at  forhindre  hendes  Daab  i  en  to  Aars  Tid,  da  de  Ældste 
der  havde  gjort  sig  det  til  en  Regel  ikke  at  døbe  en  Kone,  uden 
hendes  Mands  Samtykke. 

Efter  mange,  lange,  smertelige  Kampe  erholdt  hun  tilsidst 
sin  Mands  skriftlige  Samtykke  og  blev  døbt  og  tilbørligt  confir- 
meret  som  et  Medlem  af  de  Helliges  Kirke.  Hun  vedblev  frem- 
deles at  være  en  trofast  og  lydig  Hustru  og  Moder.  Hun  tjente 
sin  Mand,  saae  paa  hans  Interesser,  hun  holdt  hans  Huus  i  Orden, 
vedblev  at  give  sin  Broder  Kost  og  oplærte  sine  Børn  til  Lydig- 
hed, Moralitet  og  Sandhed.  Hun  gjorde  sig  megen  Umage  med 
deres  Opdragelse,  og  lærte  dem  at  troe  paa  Jesus  Christus,  at  læse 
i  Bibelen  og  at  synge  og  bede. 

Hendes  Mand  var  fremdeles  barsk  og  tyrannisk  i  høieste 
Grad,  og  hendes  Broder  ligeledes.  Hendes  Liv  blev  ofte  truet, 
og  hun  var  strengeligen  forbudt  at  omtale  noget  Punkt  af  hendes 
Religion  i  hans  Nærværelse,  eller  at  anføre  nogen  Bemærkning  i 
hans  Paahør  af  nogen  af  Kirkens  Bøger.  Hun  havde  ikke  engang 
det  Privilegium  at  synge  en  eneste  Linie  af  sin  Psalmebog,  naar 
han  hørte  det.  Efter  at  have  levet  i  denne  unaturlige  Trældom  i 
nogle  Aar,  og  baaret  enhver  Forhaanelse,  Fornærmelse  og  Raahed, 
som  en  Tyran  kunde  ophobe  paa  hende,    vovede   hun    endelig  en 

stille  Søndags  Aften  at  synge  i  hans  Nærværelse  to  Linier  af   een 
af  hendes  Yndlings-Psalmer.     (See  den  eng.  Ps.  Bog  Pag.  201.) 
„Behold  the  Great  Redeemer  comes 
To  bring  his  ransomed  people  horne!" 
Da  hendes  Mand  hørte  dette,   foer  han    op    i    heftigt    Raseri, 
nappede  Bogen  ud  af  hendes  Haand,  rev  den  itu,  og  kastede  den 
i  Ilden.      Derpaa    lagde    han  voldsom  Haand  paa  hende  og  tvang 
hende  til  at  gaae  ud  paa  Gaden,  og  laasede  Døren  af  efter  hende. 
Det  var  en  mørk  Aften  i  een  af  San  Franciscos  skumle  Baggader, 
hvor  et  ubeskyttet  Fruentimmer    neppe    vilde    ansees    for   at  være 
sikker  et  Øieblik.     Hun  traadte  imidlertid  ind  i  et  af  Nabohusene, 

og  sendte  øieblikkeligen  Bud  til  Dr. ,  en  gammel  Huus- 

læge,  som  var  baade  hendes  og  hendes  Mands  fælles  Ven.  Hun 
overgav  sig  til  hans  Beskyttelse,  og  han  ledsagede  hende  til  et 
respectabelt  Hotel,  hvor  hun  tog  Kost  og  Logis  paa  sin  Mands 
Regning.  Den  paafølgende  Dag  gik  hun  til  Byskriveren  og  af- 
lagde Eed  paa  sin  Mands  Overfald,  Vold  og  andre  grove  Fornær- 
melser, forlangte  hans  Arrest,    og    at    hun    maatte  blive  sikkret  sit 

Liv  og  sin  Fred  for  Fremtiden.     Men  formedelst  Dr. ■ — 's 

og  andre  høitstaaende  Personers  Indflydelse,  blev  Sagen  endelig 
bilagt,  og  Parterne  syntes  at  forsones  saavidt,  at  hun  vendte  til- 
bage til  sit  Huus,  og  tog  atter  Varetægten  over  sine  Børn  og  sin 
Mands  Huusholdning. 

I  nogle  Uger  syntes  Alt  at  gaae  som  sædvanligt.  Hendes 
Mand  og  Broder  gik  til  deres  daglige  Forretninger,  vendte  tilbage 
i  rette  Tid,  fandt  deres  Maaltider  i  Orden,  og  den  sædvanlige 
Sparsommelighed,  Flid  og  Smag,  som  hun  altid  havde  lagt  for 
Dagen,  anvendtes,  for  at  forsøge  paa  at  gjøre  Hjemmet  behageligt. 

En  Dag,  da  Frokosten  var  forbi,  og  Manden  og  Broderen 
vare  gaaede  tidligt  til  deres  Forretninger  som  sædvanligt,  samlede 
hun  sine  Børn  til  Huus-Andagt,  som  hun  pleiede  at  gjøre.  De  be- 
stode  af  to  Drenge  mellem  otte  og  ti  Aar  gamle  og  en  Pige  paa 
syv  Aar.  Moder  og  Børn  blandede  deres  glade  Stemmer  i  en 
Morgenpsalme,  og  bøiede  Knæ  i  Forening  i  høitidelig  Bøn,  hvor- 
paa  Børnene,  efter  at  dette  var  gjort,  gave  deres  kjære  Moder 
Afskedskysset,  som  almindelig,  og  skyndte  sig  med  Munterhed  til 
Skolen. 

Ak,  hvor  lidt  anede  den  ømme  Moder  og  disse  uskyldige 
Børn,  den  irygtelige  Prøve,  som  strax  forestod  dem;  eller  at  to 
Have  og  et  Fastland  vilde  skille  dem  ad,  før  de  atter  skulde  sees! 

Tal  ikke  om  Rom,  om  Nero,  om  de  mørke  Tidsaldere  eller 
om  den  spanske  Inqvisition.  Alle  disse  tilsammentagne  kunde 
neppe  danne  et  Sidestykke,  værdigt  at  sammenlignes  med  det  nit- 
tende Aarhundredes  hjerteløse,  ufølsomme,  umenneskelige,  vilde  og 
værre  end  djævelske  Tyranni.  Og  alt  dette  udført  af  Prote- 
stanter i  et  frit  Land!  Nei,  rettere  sagt,  af  de  nærmeste  Slægt- 
ninger mod  en  hjælpeløs  Qvinde  og  hendes  Børn! 

Aftenen  kom  —  Manden  og  Broderen  kom  hjem  fra  Da- 
gens Forretninger  —  men  ingen  Børn  kom  for  at  glæde  det  glade 

Moderhjerte!  „Hvor  ere  vore  Børn?"  udbrød  den  ængstelige  Mo- 
der i  Forskrækkelse. 

Den  grusomme  Huusfader  og  ufølsomme  Broder  svarede 
med  et  djævelsk  Griin,  eller  haanende  Triumph:  „De  ere  i  det 
stille  Oceans  Skjød;  Du  vil  aldrig  mere  faae  »lem  at  see;  de  ville 
blive  opdragne  til  Presbyterianere  —  ikke  Mormoner!" 

Det  eneste  Svar  herpaa  var  et  hvinende  Skrig  og  et  plud- 
seligt Fald  —  Moderen  var  besvimet. 

Hendes  Hjerte  havde,  saa  at  sige,  ophørt  at  slaae  i  hende. 
Hun  forblev  hele  hiin  frygtelige  Nat  i  afvexlende  Krampetræk- 
ninger, Besvimelser,  af  og  til  opvaagnende  til  en  fornuftig  Tanke 
for  at  kunne  fatte  sin  Elendighed:  „Rachel  græder  for  sine  Børn, 
og  kunde  ikke  trøstes,  fordi  de  vare  ikke." 

Hun  kunde  undertiden  komme  sig  saa  vidt  af  sine  Besvi- 
melser, at  hun  kunde  rase,  vandre  om,  og  raabe  lydeligt  paa  sine 
Smaa  ved  Navn,  og  derpaa  vilde  hun  udbryde  i  Taarer,  stønne, 
beklage  sig  og  tilsidst  atter  falde  hen  og  blive  bevidstløs. 

Den  brutale  Mand  og  Broder  stode  over  hende  hele  Natten, 
lidt  bekymrede  og  bange,  men  de  turde  ikke  hente  nogen  Læge 
eller  nogen  Hjælp  for  at  ikke  deres  djævelske  Grusomhed  skulde 
blive  opdaget  i  hele  dens  Gyselighed. 

Om  Morgenen,  da  de  tidligt  vare  nødte  til  at  gaae  til  deres 
Forretninger,  overlode  de  hende  til  sig  selv,  og  lukkede  hende 
inde  som  en  Fange  i  Eensomhed  og  Hjælpeløshed. 

Hun  kom  sig  imidlertid  saa  meget  i  Løbet  af  Morgenen, 
at  hun  kunde  aabne  Vinduet  og  gjøre  Alarm.  Naboerne  lærte 
snart  de  sande  Omstændigheder  at  kjende  og  følte  dyb  Medliden- 
hed med  hende  i  hendes  Forladthed. 

Nogle  af  de  Kjøbmænd,  som  vare  bedst  bekjendte  med  Fa- 
milien, tilbøde  sig  at  faae  en  Subscribtion  istand  for  hende,  og  at 
sende  hende  til  Børnene,  da  man  snart  blev  forvisset  om,  at  de 
vare  blevne  ?endte  til  hendes  Forældre  i  New  Orleans. 

Det  offentlige  Had  bevirkede  snart  hos  den  forhærdede 
Mand  og  Broder  den  Forandring,  som  den  menneskelige  Med- 
følelse havde  mislykkets  i  at  udrette.  De  saae,  at  Sagen  maatte 
forandres  og  neddysses  saa  meget  som  muligt  ved  Forlig. 

De  havde  i  flere  Uger  lagt  hemmelige  Planer,  og,  ved  Hjælp 
af  andre  Skinhellige  af  deres  Sect,  havde  de  anskaffet  Klæder  til 
Børnene  og  tilveiebragt  Billetter  for  dem  til  hele  Routen  mellem 
det  stille  og  det  atlantiske  Ocean. 

Da  nu  Alting  var  færdigt,  ventede  de  paa  en  Leilighed  til 
at  bortsnappe  dem  fra  Skolen  og  at  jage  dem  ombord  paa  et 
Dampskib  uden  saa  meget  som  et  Afskedsblik  eller  Afskedsord 
af  deres  Moder,  og  overlode  dem  til  Fremmedes  Varetægt  over 
to  Have  og  et  Continent,  uden  nogen  Slægtning  eller  Bekjendt  til 
at  elske  eller  beskytte  dem. 

Da  dette  var  gjort,  havde  de  umenneskelige  Bigotter  imod- 
staaet  en  Moders  veltalende  og  hjerteskjærende  Klager,  og  Intet, 
uden  Frygten  for  Vanære  og  en  ophidset    og  forbittret  Folkehobs 

Hevn,  tvang  dem  til  at  indgaae  paa  at  sende  Moderen  til  Børnene, 
for  derved  at  forhindre  og  neddysse  Ophidselsen. 

Hun  blev  endelig  beroliget  og  trøstet  med  det  Haab  at 
reise  efter  dem  om  to  Uger  med  næste  Dampskib;  hun  gik  roligt 
og  flittigt  til  Værks  med  Forberedelserne  til  Reisen. 

Hendes  Huus  var  nu  eensomt  og  øde  over  al  Beskrivelse. 
Med  sin  Mands  Samtykke  tilbragte  hun  derfor  Tiden  hos  nogle 
Venner  paa  Landet  til  henved  den  Tid,    hun  skulde  indskibe    sig. 

Men  ak!  Hendes  Prøver  vare  kun  netop  begyndte.  Hun 
havde  en  lykkelig  Reise  til  New  Orleans,  fandt  sine  Forældre,  og 
hos  dem  sine  to  mindste  Børn  —  men  det  Tredie  forundtes  hun 
aldrig  at  see  mere!  Det  er  skjult  for  hende  paa  et  fjerntliggende 
Sted  i  Landet. 

Hun  fandt  sine  blindt  troende,  haardhjertede,  presbyterianske 
Forældre,  Brødre  og  Søstre  at  være  i  den  samme  Complot.  Hendes 
Børn  holdtes  af  dem  i  Trældom,  strengt  bevogtede  som  Fanger. 
Hun  maatte  ikke  have  Samqvem  med  dem,  end  ikke  i  hendes 
egen  Faders  Huus,  uden  i  Andres  Nærværelse  —  hun  maatte  ikke 
sove  i  det  samme  Værelse,  som  de,  ikke  engang  gaae  ind  i  et 
andet  Kammer  for  at  bøie  Knæ  med  dem  paa  Bønnens  Time,  som 
hun  altid  havde  været  vant  til  at  gjøre.  I  Korthed  —  hun  var  i 
en  utaalelig  Tvang,  og  blev  dagligen  foraærmet,  forhaanet,  bespottet, 
latterliggjort  og  udskjeldt  paa  alle  mulige  Maader.  Hun  udholdt 
dette  flere  Maaneder,  og-  da  hun  fandt,  at  hun  vilde  synke  under 
deres  tiltagende  Uretfærdighed  og  Undertrykkelser,  som  skulde 
have  været  hendes  Venner,  saavel  som  under  Virkningen  af  den 
tiltagende  Sommervarmes  forpestede  Klimat  i  New  Orleans,  reiste 
hun  med  sine  Børns  Samtykke  til  de  nordlige  Egne  for  en  Tid, 
og  lovede  at  komme  tilbage  til  dem  i  rette  Tid. 

Efter  utrolige  Gjenvordigheder  og  Besværligheder,  begav  hun 
sig  tilsidst  paa  Veien  til  Store  Saltsø  Stad,  hvor  hun  i  god  Behold 
ankom  i  Efteraaret  1855.  Hun  havde  paa  denne  lange  Reise  for 
en  Deel  gj  en  vundet  sin  Helbred,  og  overeensstemmende  med  en 
Moders  Kjærlighed  begyndte  hun  strax  paa,  og  vedblev  standhaftigt 
med  den  strengeste  [Sparsommelighed  og  Flid,  for  at  kunne  opfylde 
det  Løfte,  hun  gav  sine  Børn. 

Hun  holdt  Skole  i  hiin  By  næsten  etheeltAar;  derpaa  drog 
hun  atter  over  de  øde  Sletter  til  Grændsen  af  Staterne,  omtrent  en 
1,500  engl.  Mile,  og  derefter  ned  ad  Floderne  til  Børnene. 

Den  Beretning,  som  stod  i  New  Orleans'  Bulletin  henimod 
Slutningen  af  forrige  Aar,  sigter  muligen  til  hende. 

Hvis  saa  er,  aabner  den,  dersom  den  gjør  en  Tilstaaelse  af 
dens  talrige  Løgne  og  falske  Fremstillinger,  et  andet  Capitel  i 
hendes  for  en  Deel  romantiske  Helteliv. 

Havde  denne  Dame  derimod  havt  en  god  og  omgængelig 
Mand,  istedetfor  en  ufølsom  Tyran,  vilde  en  Forskjellighed  i  Re- 
ligion ikke  have  adsplittet  Familien  indtil  denne  Dag,  men  Fader 
Moder  og  Børn  kunde  da  endnu  have  levet  i  San  Francisco, 
Fred. 

Det  var  ikke  Mormomsme,  men  Presbyterianisme,  der  skildte 
Familien  ad. 

En  Ven  af  de  Fortrykte. 

Cincinnati,  Ohio,  den  20de  Februar  1857/' 


O,  hvor  skjøo  er  ikke  en  Retfærdigs  Død!  Han  nedlægger 
sit  Liv  med  det  sikkre  og  faste  Haab  at  komme  frem  af  Graven 
i  den  første  Opstandelses  Morgenrøde,  for  at  regjere  som  en  stor 
Konge  og  Præst  for  den  allerhøieste  Gud,  at  sidde  paa  en  Throne 
i  evig  Herlighed,  og  for  at  regjere  med  Magt  og  Herredømme 
evindeligen.  O,  kjærligtsindede,  elskelige  Broder!  Hvor  ømt  elskede 
vi  Dig  ikke  i  Livet!  Hvor  glædedes  ikke  vor  Sjæl  ved  Livsens 
Ord,  der  fløde  fra  din  Mund  ved  Inspirationens  rene  Aand!  Hvor 
herligt  er  ikke  fremdeles  dit  Minde!  Vi  græde  ikke  over  din  Død, 
thi  den  var  herlig!  Du  har  kun  forladt  os  for  en  kort  Tid,  og  vi 
skulle  atter  snart  omfavne  Dig!  Dit  halvtredsindstyvende  Aar  var 
just  netop  rullet  hen,  og  nu  er  dit  Jubelaar  kommen!  Hvil  i  din 
Faders  Bolig  med  alle  det  nittende  Aarhundredes  ædle  Martyrer, 
indtil  ogsaa  Jordens  Jubelaar  indtræffer;  da  skal  Du  vende  tilbage 
og  regjere  i  Triumph  med  alle  Gjenløste  af  Adams  Slægt. 


Mrs.  Mc  Leans  frygtelige  Forfølgelse.  -     Hendes  Forsvar. 
P.  P.  Pratts  Mord. 

(Fra  the  ,,Van  Buren  Intelligencer"  Ark.) 

Van  Buren  den  18de  Mai  1857. 
Hr.  Redaktør! 

Da  jeg  i  Deres  Avis  har  læst  Deres  Redaktionsbemærkning 
med  Overskriften  „Sorgelig  Tildragelse,"  og  fundet  flere  vigtige 
Punkter  i  Beretningen  urigtigt  fremstillede,  beder  jeg  om  at  blive 
hørt  af  dette  Samfund,  og  af  hele  Verden,  da  jeg  endnu  er  et 
levende  Vidne  baade  for  Levende  og  Døde. 

For  den  Uskyldige  og  hans  Brødres  Skyld,  for  mine  gamle 
Forældres  og  alle  mine  Slægtningers  Skyld,  for  mine  Børns  og 
min  egen  Skyld  og  for  Sandhedens  Skyld,  takker  jeg  Gud,  at  jeg 
endnu  lever. 

For  det  Første  beretter  den  omtalte  Artikel,  at  „Mrs.  Mc 
Lean  blev  af  Hr.  Pratt  overtalt  til  at  annamme  Mormonismen." 
Dette  er  feilagligl\  thi  Hr.  Mc  Lean  veed,  at  ved  den  første  „Mor- 
mon-Prædiken/' jeg  hørte  i  Californien,  var  han  selv  og  min  Broder 
J.  J.  Mc  Comb  nærværende,  og  de  vide,  at  det  var  mindst  to  Aar 
før  Hr.  Pratt  viste  sig  i  San  Francisco,  og  de  vide,  at  fra  den  Tid 
af,  jeg  hørte  den  første  Tale,  talte  jeg  aldrig  uden  til  Mormonernes 
og  deres  Troes  Forsvar,  og  de  vide,  at  jeg  bad  ofte  om  min  Mands 
Samtykke  til  at  blive  døbt  til  de  Helliges  Kirke,  og  at  jeg  tilsidst 
erholdt  samme  skriftlig,  og  blev  døbt  før  P.  P.  Pratt  kom.     Disse 

ere  Facta,  som  kunne  bevises  af  Mc  Leans  egen  skriftlige  Tilladelse 
og  af  Aviserne  i  San  Francisco,  der  forkynde  Hr.  Pratts  Ankomst, 
hvoraf  ogsaa  kan  sees,  at  min  Daab  og  Confirmation  til  de  Helliges 
Kirke  var  førend  P.  P.  Pratts  Ankomst  til  hiin  Stat. 

Jeg  vil  her  anføre  en  Ting,  som,  saavidt  jeg  veed,  aldrig 
er  bleven  skreven  om.  Jeg  tog  mine  Børn  fra  Skolen  med  Læ- 
rerens Tilladelse  og  kjørte  med  dem  i  en  Omnibus  til  et  Sted,  hvor 
der  var  Vand,  og  i  flere  Vidners  Nærværelse  bleve  de  (det  er,  de 
to  Drenge)  døbte  til  Syndernes  Forladelse  af  Parley  Pratt,  og 
bleve  ved  Haandspaalæggelse  af  ham  bekræftede  som  Medlemmer 
af  de  Sidste  Dages  Helliges  Kirke.  Om  Nogen  fordømmer  denne 
Handling,  saa  lad  dem  ogsaa  fordømme  enhver  Qvinde,  der  afslaaer 
at  gaae  til  Fordærvelse  med  sine  Børn,  fordi  hendes  Mand  væl- 
ger dette! 

For  det  Andet  siger  Deres  Artikel,  at  Mrs.  Mc  Lean  rømte 
fra  San  Francisco  til  Utah  med  Hr.  Pratt,  og  efter  hendes  Flugt 
skrev  hendes  Forældre  efter  Børnene,  at  de  maatte  blive  sendte  til 
dem.  Dette  er  ogsaa  falsk,  og  min  Fader  J.  S.  Mc  Comb  er,  om 
han  endnu  lever,  et  Vidne  herom,  tilligemed  vore  Naboer  paa 
begge  Steder.  Børnene  bleve  sendte  fra  mig  i  Californien  til  ham 
i  New  Orleans,  og  det  paa  et  Skib,  hvor  der  ikke  var  een  Røst 
eller  eet  Ansigt,  som  de  forhen  havde  hørt  eller  seet. 

I  November  1851  annammede  jeg  Mormonismen,  og  i  Januar 
1855  bleve  mine  Børn  formedelst  min  Tro  sendte  fra  San  Francisco 
til  New  Orleans,  uden  at  jeg  havde  den  ringeste  Anelse  derom, 
tørend  de  vare  langt  ude  paa  Havet.  Om  Morgenen  kom  de 
kjære  Børn,  som  de  vare  vante  til,  saasnart  deres  Fader  var  gaaet, 
(sædvanligviis  Kl.  9)  klappede  i  Hænderne  og  sagde:  „Nu,  Mo'er, 
kunne  vi  have  en  god  Stund;  Fa'er  er  gaaet;  vi  kunne  synge  og 
bede  saa  meget,  vi  ønske."  Og  de  bade  hiin  Morgen,  som  jeg 
aldrig  nogensinde  havde  troet  et  Barn  kunde  bede.  De  kyssede 
mig,  og  sagde:  „God  Morgen,  kjære  Moder,"  omtrent  Kl.  10,  og 
gik  til  Skolen.  Kl.  3  ventede  jeg  dem  tilbage;  jeg  løftede  paa 
Gardinet  —  aabnede  Døren  for  at  see  om  ikke  Albert  og  Annie 
kom;  men  ak,  min  Gud!  de  kom  aldrig! 

Kl.  4  kom  deres  Fader  og  underrettede  mig  om,  at  de  vare 
paa  Veien  til  New  Orleans.  Han  sagde:  „Jeg  bragte  dem  ombord 
paa  Sierra  Nevada  Kl.  10  i  Morges,  og  nu  ere  de,  hvor  Du  og  de 
fordømte  Mormoner  aldrig  mere  ville  faae  dem  at  see." 

Hiin  Nat  aflaasede  han  Dørene,  lukkede  mig  inde  i  et  Væ- 
relse, tog  alle  Nøglerne  ind  i  sit  Kammer  og  tillaasede  Døren. 
Kan  Nogen  fatte  min  elendige  Tilstand?  Mine  Raab  forstyrrede 
ham,  og  omtrent  Kl.  2  lukkede  han  Døren  til  mit  Værelse  op. 
Om  Morgenen  gik  jeg  fra  Værelse  til  Værelse,  jeg  løb  paa  Gaden 
og  raabte  Fitzroy,  Albert  og  Annie.     Men  intet  Barn  svarede. 

Jeg  hørte  lette  Fodtrin  under  Vinduet,  jeg  løb  til  og  raabte: 
„Mine  Børn!"  —  men  det  var  ikke  mine.  Min  Broder  E.  C.  Mc 
Comb  sagde,  jeg  skulde  reise  til  mine  Børn  med  næste  Dampskib ; 
men  Mc  Lean  sagde,  han  vilde  Intet  have  dermed  at  gjøre. 

En  Kjøbmand  i  San  Francisco  sagde,  at  ban  vilde  give  mig 
20  Dollars,  og  han  forsikkrede  mig,  at  jeg  paa  een  Time  hos 
Kjøbmændene  i  hans  Nabolav  kunde  samle  de  fornødne  Midler  for 
at  kunne  komme  til  mine  Børn.  Efter  dette  broutede  Mc  Lean  af, 
at  jeg  var  i  hans  Vold,  og  han  vilde  nok  see  paa,  om  jeg  kunde 
komme  afsted  eller  ikke.  Jeg  fortalte  ham  om  de  Forslag,  man 
havde  gjort  mig.  Han  sagde,  han  skulde  skaffe  mig  paa  Daare- 
huset  inden  24  Timer.  Det  har  han  imidlertid  aldrig  gjort  For- 
søg paa. 

To  Uger  efter  Børnenes  Afreise  udstyrede  han  mig  for  Reisen, 
og  førte  mig  ombord  paa  et  Dampskib,  der  gik  til  New  Orleans 
om  Nicaragua,  og  gav  Officererne  de  strengeste  Befalinger  med 
Hensyn  til  mig,  at  de  skulde  indespærre  mig,  hvis  jeg  begyndte 
at  rase. 

To  Uger  efter  Børnenes  Ankomst  til  mine  Forældre,  stod 
jeg  for  dem. 

Jeg  blev  der  tre  Maaneder,  fortrykket  fra  alle  Kanter,  idet 
jeg  blev  strengt  bevogtet,  for  at  jeg  ikke  skulde  spadsere,  tale, 
bede  eller  sove  med  mine  egne  dyrebare  Bern. 

Under  disse  Omstændigheder  svækkedes  min  Helbred,  og 
jeg  følte,  at  jeg  ikke  længere  kunde  overleve  en  saa  stor  Sjæle- 
kamp, i  Særdeleshed  i  hiint  usunde  Klimat. 

I  denne  fortvivlede  Tilstand  lykkedes  det  mig  eengang  at 
faae  mine  Lam  bort,  og  at  holde  dem  skjult  i  fire  Dage-,  men  det 
mislykkedes  for  mig  at  faae  dem  ud  af  Staden.  Min  Fader  for- 
sikkrede mig  derpaa  om,  at  han  vilde  forandre  sin  Behandlingsmaade 
mod  mig;  han  sagde,  jeg  skulde  faae  et  Værelse  for  mig  selv  og 
mine  Børn,  og  at  de  kunde  gaae  og  komme  med  mig,  forudsat 
jeg  vilde  love,  ikke  at  føre  dem  bort  fra  Staden  uden  hans  Sam- 
tykke. Ifølge  dette  Tilbud  vendte  jeg  tilbage  til  min  Faders  Huus; 
men  min  Sygdom  blev  værre  og  værre,  og  jeg  saae  tydeligt,  at 
jeg  ikke  kunde  leve  Sommeren  over  i  New  Orleans. 

Jeg  raadførte  mig  derfor  med  min  Fader  om  at  flytte,  og 
sagde,  at  jeg  ønskede  at  reise  til  Store  Saltsø  Stad.  Han  sagde, 
at  dersom  jeg  ikke  vilde  forsøge  paa  at  tage  Børnene  med,  vilde 
han  hjælpe  mig  med  Alt,  hvad  han  kunde. 

Nogle  Dage  senere  var  jeg  ombord  paa  Damskibet  May 
Flower  paa  Veien  til  St.  Louis,  og  derfra  gik  jeg  med  det  lille 
Dampskib  Alma  op  ad  Missouri  Floden  til  Atchison,  Kansas  Terri- 
torium, hvor  jeg  stødte  sammen  med  „Mormon-Emigrationen." 

Jeg  blev  ansat  som  Kok  for  et  Selskab  af  10  Personer,  for 
at  kunne  udrede  Beiseomkostningerne,  og  saaledes  kom  jeg  over 
Sletterne  til  Store  Saltsø  Stad. 

Jeg  blev  der  netop  eetAar,  da  jeg  forlod  Staden  Aarsdagen 
for  min  Ankomst  (den  Ilte  September  1855). 

Medens  jeg  opholdt  mig  der,  holdt  jeg  Skole,  i  hvilken  jeg 
underviste  ti  at  P.  P.  Pratts  Børn  og  havde  Kosten  i  hans  Familie 
syv  Maaneder.  De  øvrige  fire  Maaneder  underviste  jeg  i  Guver- 
nør Youngs  Familie-Skole  og  havde  Kosten  i  hans  Huus< 

Den  Ilte  Septbr.  sidstleden  forlod  jeg  Byen  med  et  Selskab 
Missionærer,  bestaaende  af  omtrent  tyve  Ældster  og  tolv  Fruen- 
timre.  Jeg  kjørte  i  en  Vogn  med  to  Ældster  og  een  Dame,  saa 
der  altsaa  var  fire  af  os.  Jeg  havde  Proviant  selv,  og  kogte  for 
de  tre  Andre  for  at  kjøre  med. 

I  St.  Louis  laante  jeg  100  Dollars  af  Kirkens  Fond  og 
fortsatte  Reisen  til  New  Orleans.  Det  var  min  Hensigt,  da  jeg 
forlod  Saltsø  Staden,  at  gaae  til  mine  Børn,  og  faae  dem,  om 
jeg  hunde. 

Jeg  bar  gjort,  hvad  jeg  kunde,  ja  Alt,  hvad  jeg  kunde;  jeg 
kræver  Himmelen  og  Jorden  til  Vidner. 

Jeg  og  mine  Børn  toge  med  Jernbanetoget  fra  min  Faders 
Huus  til  New  Orleans  i  Forretninger,  en  Løverdag  Kl,  12,  en 
Reise  paa  5  a  6  Mile. 

Ved  St.  Charles  leiede  jeg  en  Vogn  for  fem  Timer,  da  jeg 
agtede  at  reise  med  et  Dampskib  til  Galveston  i  Texas  den  paa- 
følgende Morgen  Kl.  8;  men  til  min  store  Sorg  skulde  intet  Damp- 
skib afgaae  før  Torsdag.  Jeg  opholdt  mig  tilligemed  mine  Børn 
den  Nat,  Søndag  og  Søndag  Nat  i  de  Forenede  Staters  Hotel,  holdt 
af  Mrs.  Smith. 

Da  jeg  ikke  fandt  det  raadeligt  at  forblive  i  et  offentligt 
Hotel,  tog  jeg  Mandag  Morgen  med  en  Omnibus,  efterladende  mine 
Børn  i  Hotellet.  Jeg  kjørte  med  indtil  den  standsede  langt  nede 
i  det  tredie  Qvarteer  af  Staden,  forhørte  mig  i  en  tydsk  Urtebod 
om  et  møbleret  Værelse,  og  den  gamle  Dame,  jeg  der  traf,  pegede 
over  paa  den  anden  Side  af  Gaden.  Jeg  gik,  og  fandt  et  Fruen- 
timmer i  Døren,  beskjæftiget  med  simpelt  Haandarbeide.  Hun  saae 
saa  ligefrem  og  enfoldig  ud,  og  var  saa  tarvelig  klædt,  saa  jeg 
tænkte,  at  hun  sandsynlig  vi  is  ikke  ofte  vilde  faae  Besøg.  Hun 
fortalte  mig,  at  hendes  Mand  arbeidede  paa  et  Bugserefartøi,  og 
at  han  ikke  vilde  komme  hjem  før  Torsdag  Aften. 

Vi  bleve  i  denne  Kones  Huus  fire  Dage.  Hun  overlod  os 
sin  bedste  Seng,  laante  mig  sit  Kjøkkentøi  og  gav  os  Brænde  at 
koge  med,  og  hjalp  os  tilsidst  at  bære  vor  lille  Kuffert  til  Omni- 
bussen; men  hun  spurgte  os  aldrig  hvor  vi  kom  fra,  eller  hvor  vi 
skulde  hen,  hvilket  jeg  syntes  var  meget  forunderligt  for  En  af 
hendes  Kjøn. 

(Fortsættes). 


Skandinaviens  Stjerne. 


Den  15de  Juli. 

Det  er  atter  bleven  vor  tunge  Pligt  at  melde  en  anden  trofast 
Herrens  Tjeners  Bortgang  fra  denne  Verden.  Alle  onde  og  ugudelige 
Mennesker  juble  af  Fryd  over  denne  rædselfulde  Handling,  der  er 
begaaet  i  et  Land,  som  praler  af  sin  Frihed  i  religiøs  saavel  som 
i  enhver  anden  Henseende,  Dog  Br.  Parley  er  ikke  at  beklage; 
han  døde  i  sine  Pligters  Opfyldelse  paa  den  Mission,  han  var  bleven 
beskikket  til  i  Staterne,  og  som  han  nu  havde  endt,  og  beseglede 
Vidnesbyrdet  med  sit  Blod;  men  det  tillodes  ikke  Fordærveren  at 

tilintetgjøre  lians  Legeme,  før  han  havde  udført,  hvad  han  skulde. 
Vi  ville  ikke  indlade  os  paa  at  give  bedre  Oplysninger  om  Br. 
Pratt,  end  hvad  vi  have  anført  fra  Mitlénnial  Star  ;  men  vi  ville  op- 
muntre de  Hellige,  især  de,  hvem  Præstedømmet  er  givet,  at  staae 
paa  Vagt  og  at  arbeide  med  forøget  Iver  og  Nidkjærhed  til  vore 
Medmenneskers  Oplysning,  da  vi  af  Krigene,  Jordskjælvene,  Pesti- 
lentserne,  og  mange  andre  Ulykker,  der  nu  strømme  ud  over  de 
forskjellige  Nationer,  kunne  see,  at  den  af  Apostelen  Johannes  og 
flere  af  Propheterne  forudforkyndte  Tid  er  kommen,  da  Herrens 
Straffedomme  skulle  komme  over  dem,  fordi  de  forkaste  Evangelie- 
Budskabet,  trænger  hans  Hellige  og  udgyder  uskyldigt  Blod,  hvor- 
ved de  hurtigt  fylde  deres  Syndebæger. 

Vi  have  modtaget  Deseret  News  til  den  29de  April,  hvoraf 
vi  see,  at  Fred  og  Sundhed  hersker  over  hele  Utah  Territo- 
rium, og  Udsigterne  til  en  rig  Høst  ere  gode.  Arbeidet  paa 
Templet  skrider  raskt  fremad  og  Cottonwood  -  Oanal  er  snart 
færdig.  Guvernør  B.  Young  begav  sig  i  Følge  med  Præsidenterne 
H.  C.  Kimball  og  D.  H.  Wells  samt  et  stort  Selskab,  bestaaende 
af  Borgere  fra  Saltsø  Staden  og  de  sydligere  Settlementer,  paa  sin 
aarlige  Reise,  som  denne  Gang  vil  vare  omtrent  fem  Uger,  da  de 
agte  at  tage  lige  til  Settlementet  ved  Salmon  River  i  Oregon 
Territorium. 

Den  23de  April  Kl.  10  mødte  de,  der  vare  beskikkede  til  at 
gaae  paa  Missioner  til  Staterne,  Europa  og  Afrika  paa  Tempel- 
pladsen med  deres  Haandkarrer  og  øvrige  Fornødenheder,  og  efter 
at  Præs.  Orson  Hyde  og  andre  af  de  Tolv  havde  talt  til  Raad, 
Opmuntring  og  Belærelse  for  dem,  begave  de  sig  afsted  saa  glade, 
muntre  og  fornøiede,  som  om  de  skulde  vende  tilbage  samme  Aften, 
medens  de  Fleste  ville  være  borte  i  flere  Aar,  og  sandsynligviis 
komme  til  at  gjennemgaae  mange  Prøver  og  Lidelser,  hvoraf  Reisen 
over  Sletterne  med  Haandkarrer,  som  herefter  vil  blive  Befordrings- 
midlet for  Missionærerne,  istedetfor  Heste,  Mulæsler  og  Vogne,  vil 
være  blandt  de  mindste.  Selskabet  bestod  af  74  Mand  og  en  25 
Haandkarrer,  hvilke  vare  godt  udrustede,  og  flere  af  dem  vare 
smukt  bemalede  med  Navne  og  Mottoer  efter  Eierens  Smag.  Det 
var  et  særdeles  interessant  Skue,  siger  Deserel  News,  at  see  dette 
Compagnie,  der  bestod  af  Folk  af  forskjellig  Alder,  Stand  og  Sprog 
—  Nogle  Amerikanere,  Nogle  Englændere,  Skotter, Irske,  Wallisere, 
Danske,  Svenske,  Norske,  Tydske  og  af  andre  Nationer  —  drage 
muntert  afsted  til  deres  fjerne  Arbeidsmarker.  Og  dog  var  dette 
kun  en  Tiendedeel  af  de  Missionærer,  der  ere,  og  som  ville  blive 
udsendte  i  Aar. 

_  Vi  have  gjennem  Breve  fra  vor  elskelige  Broder  O.  N.  Lil- 
jenqvist,  der  var  beskikket  til  Præs.  M.  Cowleys  anden  Raadgiver^ 
modtaget  Efterretning  om  den  første  Afdeling  af  vore  Emigranters, 
lykkelige  Ankomst  til  Philadelphia.  Hele  Reisen  havde  været  sær- 
deles heldig  for  dem;  kun  to  smaa  Børn  døde  paa  Havet,  og  en- 
Broder,  82  Aar  gammel,  i  Nærheden  af  Amerika,  som  blev  begravet 
i  Philadelphia.      Et  Barn    fødtes    under  gunstige  Omstændigheder^ 

og  baade  Moder  og  Barn  nøde  den  omhyggeligste  Pleie.  Der 
fandt  ingen  Frafald,  Overtrædelse  eller  Udcluldtelse  Sted;  men  Alt 
var  Glæde,  Munterhed,  Lyst  og  Liv.  Tiden  tilbragtes  med  Præ- 
diken, Bøn,  Sang,  Musik  og  undertiden  Dands,  samt  med  de  under 
deres  Omstændigheder  forefaldne  nødvendige  Beskjæftigelser.  Ca- 
pitainen  roses  som  en  meget  god  og  menneskekjærlig  Mand,  der 
gjorde  Alt,  for  at  være  de  Hellige  behjælpelig.  Vi  ønske  af  Hjertet, 
at  Herren  ligeledes  vil  bevare  dem  paa  den  øvrige  Deel  af  Reisen, 
hvilket  ogsaa  ønskes  det  andet  Compagnie,  der  afseilede  fra  Liver- 
pool den  29de  Mai  med  Skibet  Tuscarora,  Capt.  Dunlevy,  og  som 
bestod  af  547  Hellige,  hvoraf  286  fra  Skandinavien. 


Gener itl-Conf er eneen 

i  Jesu  Christi  Kirke  af  Sidste  Dages  Hellige,    forsamlet  i  den  mid- 
lertidige Hal,  som  steder  op  til  den  nordlige  Ende  af  Tabernaklet  i 
Store  Saltsø  Stad,  Kl.  10  Form.  den  6te  April  1857. 

(Fra  „Deseret  Ne\vs.<;) 


Præsident  Brigham  Young  præ- 
siderede. 

Paa  Forhøiningen:  Præsiden- 
terne: B.  Young,  Heber  C.  Kim- 
ball  og  Daniel  H.  Wells. 

Af de  tolv  Apostler:  Orson  Hy- 
de,  Wilford  WoodrufT,  Lorenzo 
Snow  og  Franklin  D.  Richards. 

Af  de  Halvfjerdsindstyve :  Jo- 
seph Young,  Henry  Herriman,Ze- 
ra  Pulsipher,  AlbertP.  Rockwood, 
Benjamin  L.  Clapp  og  Levi  W. 
Hancock. 

Af  Overpræsternes  Qvorum : 
John  Young,  Præsident. 

Præsideren  de  Biskop :  E  dward 
Hunter. 

Patriarker:  John  Smith,  John 
Young  og-Isaac  Morley. 

Stavens  Præsidentskab:  Daniel 
Spencer,  David  Fullmer  og  Tho- 
mas Rhoads. 

Con ferencensSkr iver: Leo  Haw- 
kins. 


Hurtigskrivere:  Geo.  D.  Watt 
og  John  V.  Long. 

Kaldet  til  Orden  af  Præsident 
B.  Young. 

Skriveren  oplæste  en  Lovsang, 
forfattet  af  W.  G.  Mills,  som  der- 
efter blev  sungen  af  Choret. 

Bøn  af  Præsident  H.  C.  Kim- 

ball 

Sang  af  Choret. 

Præs.  B.  Young  omtalte  de  for- 
skjellige  Punkter,  som  Conferen- 
cen  sandsynligviis  vilde  henvende 
sin  Opmærksomhed  paa. 

Kirkens  Bestyrers  Regnskab 
og  Cassererens  Regnskab  over 
det  Vedvarende  Emigrations- 
Fonds  Compagni  oplæstes. 

Choret  sang:  „How  beautifull 
upon  the  mountains." 

Taksigelse  af  Patriark  Isaac 
Morley. 

Kl.  2  Eftermiddag. 
En  Sang  for  6te  April  1857  af 

W.  G.  Mills  oplæstes  af  Skriveren 
og  blev  sjungen  af  Choret. 

Bøn  af  Præs.  Or  son  Hyde. 

Sang  af  Choret. 

Præs.  D.  H.  Wells  ønskede,  at 
de,  som  stode  i  Gjeld  til  Bestyre- 
ren eller  det  V.  E.  Fond,  vilde  af- 
betale samme;  sagde,  at  vi  sand- 
synligvis vilde  blive  nødte  til  at 
gjøre  Opfordring  for  at  faae  mere 
Hjælp  til  at  fuldende  Canalen,  saa 
at  Steen  kunde  befordres  paa  den 
til  Templet;  og  udtrykte  sine 
Følelser  med  Hensyn  til  Herrens 
Værk. 

Præs.  H.  C.  Kimhall  talte  til 
Forsamlingen  om  Vigtiglieden  af 
at  bygge  Templet;  Velsignelser- 
ne, som  ville  flyde  fra  samme,  osv., 
og  raadede  Brødrene  til  at  bygge 
Forraadshuse,  og  lægge  op  Korn 
for  Hungersnøden,  som  er  i  Vente. 

Præs.  B.  Young  talte  om  Spar- 
sommelighed. 

Missionærernes  Navne  oplæ- 
stes. 

Choret  sang:  „Blessed  be  the 
Lord." 

Conferencen  sluttedes  til  hnor- 
gen  Kl.  9  Form. 

Taksigelse  af  Lorenz  o  Snow. 

7de  April  1857  Kl.  9  Foim. 

Choret  sang:  „Bring  forth  the 
royal  diadem." 

Bøn  af  Patriak  John  Young. 

Sang  af  Choret. 

Ældste  Josepli  L.  Heyivoodhe- 
rettede  om  nogle  af  de  Erfarin- 
ger, han  havde  gjort  i  Californien, 
de  østlige  Stater,  osv. 

Præs.  B.  Young  foreslog  der- 
paa  at  opholde  Kirkens  Authori- 
teter,  som  følger: 

Brigham  Young,  Præsident  for 
Jesu  Christi  Kirke  af  Sidste  Da- 
Hellige,  Prophet,  Seer  og  Aaben- 
barer;  Heber  C.  Kimball,  første 
Raadgiver,  Prophet,  Seer  og  Aa- 


benbarer;  Daniel  H.  Wells,  an- 
den Raadgiver,  Prophet,  Seer  og 
Aabenbarer. 

Orson  Hyde,  Præsident  for  de 
tolv  Apostlers  Qvorum,  og  Parley 
P.  Pratt.,  Orson  Pratt,  Wilford 
Woodruff,  John  Taylor,  George 
A.  Smith,  Amasa  Lyman,  EzraT. 
Benson,  Charles  C.Rich,  Lorenzo 
Snow,  Erastus  Snow  og  Franklin 
D.  Richards,  Medlemmer  af  nævn- 
te Qvorum. 

John  Smith,  (Hyrums  ældste 
Søn)  præsiderende  Patriark. 

JohnYoung,PræsidentforOver- 
præsternes  Qvorum. 

Joseph  Young,  Henry  Herri- 
man,  Zcra  Pulsipher,  Albert  P. 
Rockwood,  Benjamin  L.  Clapp, 
Horace  S.  Eldredge  ogLevi  W. 
Hancock,  præsiderendePræsiden- 
tcr  over  alle  de  Halvfjerdsinds- 
tyve. 

John  Nebeker,  Præsident  for 
de  Ældstes  Qvorum. 

Daniel  Spencer,  Præsident  over 
denne  Stav  af  Zion. 

Herman  Hyde,  Eleazer  Miller, 
Phineas  Richards,  Levi  Jackman, 
Ira  Eldredge,  John  Vance,  Ed- 
win D.  Wolley,  John  Parry,  Wins- 
low  Farr,  William  Snow,  Daniel 
Carn  og  Ira  Arnes,  Medlemmer 
af  Høiraadet. 

Edward  Hunter,  præsiderende 
Biskop  for  hele  Kirken. 

L  ewis  Wight,  Præsident  for  Præ- 
sternes Qvorum. 

Mc  Gee  Harris,  Præsident  for  Læ- 
rernes Qvorum. 

Alexander  Herron,  Præsident 
for  Diaconernes  Qvorum. 

Brigham  Young,  Forvalter  for- 
Jesu  Christi  Kirke  af  Sidste  Da- 
ges Hellige. 

Daniel  H.  Wells,  Overopsyns 
mand  over  de  offentlige  ArSei- 
der. 

Truman  O.  Angel,  Kirkens  Byg- 
mester. 

Brigham  Young,  Præsident  for 
det  V.  E.  Fond  til  at  indsamle  de 
Fattige;  H.  C.  Kimball,  D.  H. 
Wells  og  Edward  Hunter,  hans 
Medhjælpere  og  Agenterfornævn- 
te  Fond. 

George  A.  Smith,  Kirkens  Hi- 
storieskiver og  General-Registra- 
tor, og  W.Wo  o  druff,  hansMedhjæJ- 
per. 

Samtlige  Forslag  vedtoges  een- 
stemmigt. 

Præs.  B.  Young  henviste  til  Ver- 
dens Civilisation,  og  stillede  den  i 
Modsætning  til  de  Sidste  Dages 
Helliges  Tilstand. 

Præs.  D.  H.  Wells  talte  om,  at 
Hensigten  med  Expresse-  og  Be- 
fordrings- Compagniet  er  i  Særde- 
leshed at  lette  Indvandringen  ved 
at  grundlægge  midlertidige  Sett- 
lementer osv. 

Præs.  H.  C.  Kimball  talte  vide- 
re om  denne  Gjenstand. 

Navnene  paa  Personer,  der  va- 
re beskikkede  til  at  gaae  paa  Mis- 
sioner, oplæstes. 

Choret  sang:  „Awake,  put  on 
thy  strenght,  oh  Zion." 

Taksigelse  af  Præs.  Joseph 
Young. 

Kl.  2  Efterm. 

Sang  af  Choret. 

Bøn  af  Ældste  W.  Woodru/f. 

Sang  af  Choret. 

Præs.  B.  Young  talte  om  Ex- 
presse- og  Befordrings-Compag- 
niet. 

Forsamlingen  sang:  „Now  let 
us  rejoice  in  the  day  of  sal  va- 
tion." 

Præs.  Orson  Hyde  talte  om  de 
Personers  Daarskab,  som  forsøm- 
te at  forbedre  sine  Eiendomme. 

Præs.  B.  Young  gjorde  nogle 
faa  Bemærkninger. 


En  Deel  Navne  paa  dem,  der 
vare  beskikkede  til  at  hjælpe  Ex- 
presse- og  Befordrings-Compag- 
niet,  oplæstes. 

Choret  sang:  „Blessed  is  he, 
that  cometh  in  the  name  of  the 
Lord." 

Sluttedes  til  i  Morgen  Kl.  9 
Form. 

Taksigelse  af  Daniel  Spencer. 

8de  April  Kl.  9  Form. 

Sang  af  Chon  t. 

Bøn  af  Ældste  Benjamin  L. 
Clapp. 

Sang  af  Choret. 

Præsident  Orson  Hyde  talte  en 
kort  Tid. 

Præs.  B.  Young  anførte  som  et 
Beviis  paa  dette  Værks  Sandhed, 
den  Taknemmelighed,  hvormed 
de  Ældste  modtoge  Revselse. 

Ældste  Franklin  D.  Bichard* 
henviste  til  denFremgangsrnaade, 
han  havde  fulgt  med  Hensyn  til 
sidste  Aars  Indvandring. 

Ældste  W.  Woodruff  talte  om 
de  Rettigheder,  dette  Folks  Le- 
der har  til  at  vejlede  i  alle  Ting. 

Ældste  Benjamin  L.  Clapp  og 
Præs.  Daniel  Spencer  gjorde  nog- 
le faa  Bemærkninger. 

Præs.  B.  Young  talte  om  Rev- 
selsens Gavnlighed,  naar  den  mod- 
tages og  vurderes  retteligen. 

Br.  Samuel  Barson  sang :  „Oh 
Zion,  dear  Zion! 

Br.  J.  D.  T.  Mc  Aliister  sang : 
„Whatllivefor." 

Præs.  John  Young  henviste  til 
disse  Jesu  Ord:  „Mit  Aag  er  gavn- 
ligt og  min  Byrde  let,"bevidnede, 
at  Joseph  var  den  største  Prophet, 
som  nogensinde  levede,  med  Und- 
tagelse af  Guds  Søn. 

Ældste  Lorenzo  Snow  beviste, 
at  Enighed  og  Lydighed  til  Guds 
Villie  igjennem  vore  Ledere,  vil 

give  os  Alle  den  Kraft,  som  er  nød- 
vendig for  os  atbesidde. 

Præs.  H.  C.  Kimhall  talte  om 
Enighed,  bad  Missionærerne  at 
møde  her  den  22de  dennes  med 
deres  Haandkarrer,  Proviant  og 
og  Midler,  færdige  tilstrax  at  dra- 
ge afsted  tilderes  Arbeidsmarker. 

Stephen  Markham  opfordredes 
til  at  oprette  en  Station  ved„Sweet- 
water."  Flere  Missionærers  Nav- 
ne oplæstes. 

Choret  sang:  „Praise  the  Lord 
all  ye  nations." 

Taksigelse  af  Præs.  D.H.  Wells. 

K1.2Efterm. 

Sang  af  Choret. 

Bøn  sSReunold  Cahoon. 

Sang  af  Choret. 

Ældste  Joseph  Young  talte  om 
Lydighed. 

Ældste  William  H.  KimbalHor- 
manede  dem,  der  vare  i  Færd  med 
at  gaae  paa  Mission,  til  ene  og 
alene  at  stole  paa  Guds  Arm. 

Præs.  B.  Young  talte  om  de 
Feil,  vi  see  hos  hverandre  osv.;  og 
om  dem,  der  forlade  dette  Terri- 
torium. 

Præs.  Joseph  Young  talte  om 
Vigtigheden  af  Templets  Opbyg- 
gelse, om  at  fremme  Expresse-  og 
Befordrings-Compagniet  osv. 

Præs.  Orson  nyde  syntes,  at 
de,  der  ere  beskikkede  til  de  for- 
skjellige  Poster  paa  Veien,  skul- 
de være  Evangelie-Prædikanter 
paa  det  Sted. 

Præs.  B.  Young  ønskede,  de 
Hellige  vilde  lytte  til  Guds  Aands 
Hvisken,  og  blive  veiledte  af  den. 

Præs.  H.  C.  Kimball  tilraadede 
de  Hellige,  at  de,  naar  de  komme 
til  Conference,  bringe  deres  Of- 
fringer  i  Herrens  Forraadshuus. 

Præs.  B.  Young  sagde,  at  der 
behøvedes  endnu  100  Steenhug- 
gere,  og  ønskede,  at  Biskopperne 


vilde  tage  sig  af  det.  Talte  en 
kort  Tid  om  Tiende.  Navnene  paa 
flere  Missionærer  oplæstes. 

Choret  sang:  „Come,  let  us 
anew,  our  journey  pursue." 

Sluttedes  til  i  Morgen  Kl.  9 
Form. 

Taksigelse  af  Biskop. E.i).  WooU 
ley. 

8de  April  Kl.  9  Form. 

Sang  af  Choret. 

Bøn  af  Ældste  David  Fullmer. 

Sangaf  Choret. 

Præs.  Young  sagde,  at  nu  over- 
give vi  Conferencen  i  de  Tolvs 
Hænder,  at  de  kunne  bestyre  den. 

Ældste  Lorenzo  D.  Young  tal- 
te om  Guds  Godhed  mod  hans 
Folk. 

Ældste  Parley  P.  Pratt  junior 
bar  Vidnesbyrd  om  Guds  Værks 
Sandhed;  udtalte  sin  urokkelige 
Tillid  til  det  og  sin  faste  Beslut- 
ning at  gaae  fremad. 

Ældste  W.  Woodruff  talte  om 
Lydighed  og  Tillid  td  Kirkens 
Authoriteter. 

Ældste  Seymour  B.  Young  be- 
vidnede „Mormonismens"  Sand- 
hed. 

Ældste  Reber  John  Richards 
udtalte  sin  Beredvillighed  til  at 
gjøre  hvadsomhelst,  der  maatte 
fordres  af  ham. 

Præs.  B.  Young  talte  opmun- 
trende til  de  unge  Brødre,  og  for- 
udsagde deres  tilkommende  Stor- 
hed i  Guds  Rige. 

Ældste  John  J.  Greene  gjorde 
nogle  faa  Bemærkninger. 

Ældste  Lorenzo  Snow  talte  om 
Helligelse. 

Ældste  Brig  ham  Young  jun. 
sagde,  han  var  beredt  til  at  fuld- 
føre hvilkensomhelst  Pligt,  der 
paalægges  ham. 

Ældste  Stephen  Taylor  bar  Vid- 

nesbyrd  om,  at  Joseph  Smith  var 
en  Guds  Prophet. 

Patriark  John  Young  prophete- 
rede,  at,  dersom  Missionærerne 
levede  efter  deres  Religion,  skul- 
de Aanden  af  deres  Mission  hvile 
paa  dem.  Velsignede  dem  i  Her- 
rens Navn,  og  formanede  dem  og 
Overpræsterne  til  at  beholde  Ind- 
samlings-Aanden. 

Præs.  B.  Young  bevidnede,  at 
de  Brodre,  som  netop  mi  havde 
talt,  vare  naturlige  „Mormoner," 
da  de  ikke  havde  faaet  Verdens 
Vildfarelser  til  at  indhylle  Sand- 
hedens Lys  i  deres  Sind. 

Ældste  James  Ferguson  talte 
om  de  unge  „Mormon"  Ældsters 
Indflydelse,  naar  de  ere  paa  Mis- 
sion; samt  lidt  om  Helligelse. 

Præs.  Orson,  Hyde  formanede 
Forældrene  til  at  vaage  over  de- 
res Børn,  ikke  alene  som  deres 
egne  betragtet,  men  som  Guds  Ri- 
ges Børn. 

Ældste  Orson  Pratt  jun.  frem- 
satte Beviser  til  Gunst  for  dette 
Værks  Sandhed. 


Ældste  George  Chase  gjorde 
nogle  faa  Bemærkninger. 
[  Ældste  Joseph  W.  Young  talte 
om  den  Glæde  og  Lyksalighed, 
han  havde  nydt,  medens  han  præ- 
dikede Evangeliet. 

Dommer  Phelps  gav  adskillige 
Bemærkninger  i  nogle  faa  Minut- 
ter og  fortalte  en  Anecdote. 

Flere  Navne  paa  Missionærer 
oplæstes. 

Præs.  H.  C.  Kimball  sagde,  det 
er  foreslaaet,  at  Conferencen  slut- 
tes til  den  6te  October  KL  10 
Form.  paa  dette  Sted. 

Choret  sang:  „Oh  my  father, 
thou  that  dwellest!" 

Præs.  B.  Young  sagde :  Jeg  si- 
ger de  Hellige,  at  Alt,  hvad  som  er 
propheteret  af  Herrens  Tjenere 
under  denne  Conference,  er  san- 
deligen  sandt,  og  skal  skee  i  den 
Herres  Jesu  Christi  Navn,  Amen. 

Taksigelse  af  Præs.  Brigham 
loung. 

Leo  Hawkins, 
Conferencens  Skriver. 


Indbetalte  Bogpenge. 

H.  Jensen     .    . 34  Rd.  -  Mk.  10  Sk. 

J.  C.  Klingbeck 320  —   -  —  -    — 

S.  Gudmundsen loO  —  -  —  -    — 

L.  Nielsen ?5  —  -  —  -     — - 

Summa  529  —  -  —  10    — 


Indhold. 

Side. 


Parley  P.  Pratts  Mord    .  . 
Redaktionsbemærkningerj;. 

„Skandinaviens  Stjerne"  udkommer  den  1ste  og  15de  i  hverMaaned  ogfaaes 
paa  Contoiret  i  Lorentzens  Gade  Nr.  504,  A.  5.  Stuen  tilvenstre  og  paa  alle  konge- 
lige Postcontoirer. 


Udgivet  og  forlagt  af  Hector  C.  Hai 

Trykt  hos  F.  E.  Bording. 

